**Paskaidrojuma raksts
Bauskas novada domes 2024. gada 25. aprīļa saistošajiem noteikumiem Nr.**

**“Par palīdzību dzīvokļa jautājumu risināšanā Bauskas novada pašvaldībā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Mērķis un nepieciešamības pamatojums | Saistošo noteikumu (turpmāk – saistošie noteikumi) mērķis ir noteikt kārtību, kādā Bauskas novada pašvaldības (turpmāk – pašvaldība) sniedz iedzīvotājiem palīdzību dzīvokļa jautājumu risināšanā palīdzības reģistra veidus, personu kategorijas, kuras ir tiesīgas saņemt palīdzību, kā arī kārtību, kādā personas reģistrējamas palīdzības reģistrā un izslēdzamas no tā, termiņu, uz kādu slēdzams īres līgums.Šobrīd spēkā ir Bauskas novada domes 2022. gada 24. februāra saistošie noteikumi Nr. 8 “Par palīdzību dzīvokļa jautājumu risināšanā Bauskas novada pašvaldībā”, ņemot vērā, ka viens no izdošanas pamatiem šiem saistošajiem noteikumiem ir spēku zaudējušais likums “Par pašvaldībām”, ir jāizdod jauni saistošie noteikumi.Saistošie noteikumi ir nepieciešami, lai atbilstoši likumā “[Par palīdzību dzīvokļa jautājumu risināšanā](https://likumi.lv/ta/id/56812-par-palidzibu-dzivokla-jautajumu-risinasana)” (turpmāk – likums) noteiktajam pilnvarojumam, tiktu noteikti palīdzības reģistru veidi, noteiktas papildus personu kategorijas, kas var pretendēt uz palīdzības saņemšanu, tiktu atrunāta dokumentu iesniegšanas un reģistrācijas kārtība palīdzības reģistros.Saistošajos noteikumos paredzēts, ka tāpat kā līdz šim, tiek veidoti četri palīdzības reģistri - pašvaldības dzīvojamās telpas izīrēšanai, personām, kas nodrošināmas ar palīdzību pirmām kārtām (1. reģistrs); sociālā dzīvokļa vai sociālās dzīvojamās telpas izīrēšanai (2. reģistrs); īrētās pašvaldības dzīvojamās telpas apmaiņai pret citu īrējamu pašvaldības dzīvojamo telpu (3. reģistrs); kvalificētu speciālistu nodrošināšana ar dzīvojamām telpām (4. reģistrs). Visos reģistros personas, kuras tiek atzītas par tiesīgām saņemt palīdzību, tiek reģistrētas iesniegumā norādītajā palīdzības reģistrā tādā secībā, kādā tās iesniegušas pašvaldībai iesniegumu. Saistošajos noteikumos papildus likumā noteiktajam, ir noteiktas divas personu kategorijas, kurām sniedzama palīdzība, izīrējot sociālo dzīvokli. Tās ir personas, kuras saskaņā ar Dzīvojamo telpu īres likuma tiesību normām, tiek izliktas no īrētās dzīvojamās telpas par īres maksas un maksas par pamatpakalpojumiem parādiem, pamatojoties uz tiesas spriedumu un, ja tā ir sasniegušas pensijas vecumu vai ir personas ar invaliditāti, kā arī gadījumos, kad ar personu kopā dzīvo un apgādībā ir vismaz viens nepilngadīgs bērns.Ņemot vērā, ka ir daži gadījumi, kad pašvaldībai nav iespējams iegūt informāciju no citām institūcijām un valsts un pašvaldību informācijas sistēmām dokumentus, kas nepieciešami, lai apliecinātu personas tiesības saņemt palīdzību dzīvokļa jautājumu risināšanā, saistošajos noteikumos ir norādīti šādi papildus dokumenti, kuru atvasinājumi ir jāiesniedz - tiesas spriedums par personas izlikšanu no dzīvojamās telpas, kas stājies likumīgā spēkā, politiski represētās personas apliecība, repatrianta statusu apliecinošs dokuments, arhīva izziņa par repatrianta, viņa vecāku vai vecvecāku pēdējo pastāvīgo dzīvesvietu pirms izceļošanas no Latvijas, izziņa par atbrīvošanu pēc brīvības atņemšanas soda izciešanas; ģimenes ārsta izrakstīts dokuments, kas apliecina, ka veselības stāvokļa dēļ nepieciešama dzīvojamās telpas apmaiņa, ja persona vēlas apmainīt dzīvokli uz zemāku stāvu veselības problēmu dēļ. Pašvaldība, izvērtējot pašvaldības attīstības programmā ietvertās nozares un ar valsts vai pašvaldības funkciju nodrošināšanu saistītos pārvaldes uzdevumus, ir noteikusi darbības nozares, kurās ir nepieciešami kvalificēti speciālisti - veselības un sociālā aprūpe; izglītība; kultūra; inženierzinātņu nozare. |
| 2. Fiskālā ietekme uz pašvaldības budžetu | Lai īstenotu saistošos noteikumus, pašvaldības budžetā papildu līdzekļi nav nepieciešami. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi sekmēs pašvaldības pienākuma nodrošināt ar dzīvojamo platību noteiktas iedzīvotāju kategorijas kvalitatīvu izpildi, kā arī radīs potenciāli pozitīvu ietekmi uz nabadzības un sociālās atstumtības riskam vairāk pakļauto iedzīvotāju grupām.Ietekme uz vidi, uzņēmējdarbības vidi un konkurenci – nav attiecināms. |
| 4. Ietekme uz administratīvajām procedūrām un to izmaksām | Saistošajiem noteikumiem nebūs ietekme uz kopējo administratīvo slogu, jo netiek veidotas jaunas institūcijas un netiek noteikti jauni pienākumi. Saistošo noteikumu izpildi nodrošinās pašvaldības Dzīvokļu komisija.Dzīvokļu komisija pēc iesnieguma un visu nepieciešamo dokumentu saņemšanas pieņem lēmumu par personas ir iekļaušanu palīdzības reģistrā atbilstoši palīdzības veidam, kāds norādīts personas iesniegumā, vai par atteikumu atzīt personu par tiesīgu saņemt šo palīdzībuDzīvokļu komisijas pieņemtos lēmumus vai faktisko rīcību var apstrīdēt Bauskas novada domē (Uzvaras iela 1, Bauska, Bauskas novads, LV-3901) [Administratīvā procesa likuma](https://likumi.lv/ta/id/55567-administrativa-procesa-likums) noteiktajā kārtībā.Jautājumu gadījumā par saistošo noteikumu piemērošanu persona var vērsties Dzīvokļu komisijā. |
| 5. Ietekme uz pašvaldības funkcijām un cilvēkresursiem | Saistošie noteikumi izstrādāti pamatojoties uz [Pašvaldību likuma](https://likumi.lv/ta/id/336956-pasvaldibu-likums) [4. panta](https://likumi.lv/ta/id/336956-pasvaldibu-likums#p4) pirmās daļas 10. punktā noteiktajām pašvaldības autonomajām funkcijām – sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.Par šo saistošo noteikumu īstenošanu atbildīga ir pašvaldības Dzīvokļu komisija, kuras nodrošinās saistošo noteikumu izpildi.Jaunas darba vietas netiks veidotas, jauni pienākumi vai uzdevumi esošajiem darbiniekiem netiks noteikti. |
| 6. Informācija par izpildes nodrošināšanu | Atbildīgā institūcija par saistošo noteikumu izpildi ir pašvaldības Dzīvokļu komisija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu izstrādes procesā notikušas konsultācijas un diskusijas starp Bauskas novada pašvaldības speciālistiem.Saistošie noteikumi no \_\_\_\_\_\_ līdz \_\_\_\_\_\_\_\_\_\_ publicēti pašvaldības mājaslapā www.bauskasnovads.lv sabiedrības viedokļa noskaidrošanai.  |